
A V I Z

asupra proiectului de Lege privind aprobarea Ordonanţei de urgenţă a Guvernului  nr.19/2014 pentru modificarea şi completarea Legii nr.571/2003 privind Codul fiscal
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului  nr.19/2014 pentru modificarea şi completarea Legii nr.571/2003 privind Codul fiscal, trimis cu  adresa  nr.PL - x 419 din 16 septembrie 2014, înregistrat sub nr.4c-11/914 din 16 septembrie 2014.
Senatul, în calitate de primă Cameră sesizată, a adoptat proiectul de lege în şedinţa din 9 septembrie 2014.

Potrivit dispoziţiilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

În temeiul prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia  a dezbătut proiectul de lege menţionat mai sus, în şedinţa din 23 septembrie 2014.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr.451 din 23 aprilie 2014 şi adresa Consiliului Economic şi Social nr.1007 din 22 aprilie 2014 prin care se precizează că nu a putut fi avizată iniţiativa legislativă întrucât nu au fost îndeplinite condiţiile prevăzute de art. 42 alin. (1) din Regulamentul de organizare şi funcţionare al Consiliului Economic şi Social referitoare la prezenţa a minimum 5 membri pentru ca şedinţa să fie statutară. În cadrul comisiei de specialitate, membrii prezenţi la şedinţă au exprimat puncte de vedere favorabile.
În urma dezbaterilor, cu unanimitate de voturi, s-a hotărât avizarea favorabilă a iniţiativei legislative.
Proiectul de lege  face parte din categoria legilor ordinare.

